ปลัดไอซีที กล่าวอีกว่า ส่วนของสถานีโทรทัศน์ พบว่า บางรายการเปิดให้แสดงความคิดเห็น ซึ่งบางข้อความไม่เหมาะสม คณะปฏิรูปฯจึงมีคำสั่งให้งดเผยแพร่ข้อความเอสเอ็มเอส เอ็มเอ็มเอส ส่วนการจัดรายการของสถานีวิทยุกระจายเสียง ขอให้งดการโทรศัพท์เข้ามาแสดงความคิดเห็นทั้งนี้เพื่อให้สถานการณ์จะกลับสู่ภาวะปกติโดยเร็ว สำหรับวิทยุชุมชนขอให้นายสถานีตรวจสอบข้อความที่ไม่เหมาะสม ด้านผู้ให้บริการข่าวสั้นผ่านโทรศัพท์มือถือ ขอให้ตรวจสอบความถูกต้องของข้อมูลข่าวกับกระทรวงไอซีทีก่อนเผยแพร่ข่าว โดยข้อความข่าวที่เป็นข่าวลืออันอาจจะสร้างความสับสนให้กับสังคมถือเป็นข้อความที่ไม่ควรนำเสนอ ในส่วนข้อความข่าวที่เป็นความคิดเห็นของผู้นำประเทศต่างๆ ที่มีต่อประเทศไทยสามารถนำเสนอได้ตามปกติประเด็นคำสั่งห้ามเอสเอ็มเอสเข้ามาแสดงความคิดเห็นผ่านสถานีโทรทัศน์ ผู้แทนจากสถานีโทรทัศน์เนชั่นทีวี และไอทีวี ได้แสดงความเห็นโต้แย้งว่า สถานีมีขีดความสามารถในการกลั่นกรองข้อความแสดงความคิดเห็นของประชาชนได้มากกว่าเว็บไซต์ต่างๆ ตรงกันข้ามคำสั่งให้งดเอสเอ็มเอสอาจจะส่งผลกระทบในภาพลบต่อคณะปฏิรูปฯได้
คณะปฏิรูปฯของสถานีวิทยุกระจายเสียงมีคําสั่งให้งดเผยแพร่ข้อความเอสเอ็มเอส เอ็มเอ็มเอส 
ปลัดไอซีที